CELEX: 62008TN0222
Language: ro
Date: 2008-06-09 00:00:00
Title: Cauza T-222/08: Acțiune introdusă la 9 iunie 2008 — Sanatur/OAPI — Sektkellerei Schloss Wachenheim (life light)

30.8.2008   
            
            
               RO
            
            
               Jurnalul Oficial al Uniunii Europene
            
            
               C 223/46
            
         Acțiune introdusă la 9 iunie 2008 — Sanatur/OAPI — Sektkellerei Schloss Wachenheim (life light)
   (Cauza T-222/08)
   (2008/C 223/80)
   Limba în care a fost formulată acțiunea: germana
   Părțile
   
      Reclamantă: Sanatur GmbH (Singen, Germania) (reprezentant: M. Wiume, Rechtsanwalt)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Sektkellerei Schloss Wachenheim AG (Trier, Germania)
   Concluziile reclamantei
   
               —
            
            
               Anularea Deciziei Camerei întâi de recurs a OAPI din 6 martie 2008 în cauza R 1257/2006-1;
            
         
               —
            
            
               modificarea deciziei atacate în sensul respingerii recursului;
            
         
               —
            
            
               obligarea intervenientei la plata cheltuielilor de judecată, inclusiv a celor efecuate în procedura de recurs în fața OAPI.
            
         Motivele și principalele argumente
   
      Persoana care solicită înregistrarea mărcii comunitare: reclamanta.
   
      Marca comunitară vizată: marca verbală „life light” pentru produse din clasa 32 (cererea de înregistrare nr. 3 192 481).
   
      Titularul mărcii sau al semnului invocat în sprijinul opoziției: Sektkellerei Schloss Wachenheim AG.
   
      Marca sau semnul invocat în sprijinul opoziției: marca germana figurativă „LIGHT live” pentru produse din clasa 32 (marca nr. 302 00 216).
   
      Decizia diviziei de opoziție: respinge opoziția.
   
      Decizia camerei de recurs: anulează decizia diviziei de opoziție.
   
      Motivele invocate: încălcarea articolului 8 alineatul (1) litera (b) din Regulamentul (CE) nr. 40/94 (1), întrucât nu există risc de confuzie între mărcile în conflict.
   
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO 1994, L 11, p. 1, Ediție specială, 17/vol. I, p. 146).